Discussion:Grafie de lenghe furlane
Preseâts, us segnali un fal de vuestre informazion su la storie de nassite de grafie uficiâl de lenghe furlane. Il prof. Xavier Lamuela nol à direte e coordenade la comission pe grafie istituide de Provincie di Udin parie cu lis provinciis di Gurize e Pordenon, come che o disês. La comission pe sielte de grafie e je stade istituide de provincie di Udin suntun progjet gno, e po e je stade coordenade di me, Adrian Cescje, su incjarie dal assessôr ae culture e istruzion che al jere tal 1985, Oscarre Lepre. I comissaris a jerin Etelredo Pascolo, Giovanni Frau, Amedeo Giacomini, Silvana Fachin Schiavi, Giancarlo Ricci, Aldo Moretti, Eraldo Sgubin, Gianni Nazzi, Nereo Perini. Te ultime fase si è zontade Piera Rizzolatti. Lis sentadis a son stadis 12. Dome inte setime sentade de comission al è stât nomenât 'arbitri' de sielte de grafie il prof. Lamuela, che nol à mai coordenade la comission parcè che la sô incjarie e jere diferente. Lamuela al è stât clamât a riferî inte otave, novesime e decime seconde sentade, la ultime. I miei salûts. Prof. Adrian Cescje
fur_Latn fur_Latn